Document ID: 32004R1819

KOMISIJAS REGULA (EK) Nr. 1819/2004
(2004. gada 20. oktobris),
ar ko atkāpjas no Regulas (EK) Nr. 1342/2003 par rūpīgo pārbaužu posmu attiecībā uz labības, rīsu un graudaugu produktu izvešanas atļauju izsniegšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības nozares tirgus kopīgo organizāciju (1) un jo īpaši tās 9. panta 2. punktu un 18. pantu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (2) un jo īpaši tās 10. panta 2. punktu un 19. pantu,
tā kā:
(1)
8. panta 1. punkts Komisijas 2003. gada 28. jūlija Regulā (EK) Nr. 1342/2003 par īpašiem sīki izstrādātiem noteikumiem ievešanas un izvešanas atļauju sistēmas piemērošanai attiecībā uz labību un rīsiem (3) nosaka, ka izvešanas atļaujas šajā pantā minētajiem produktiem izsniedz trešajā darba dienā no pieteikuma iesniegšanas ar nosacījumu, ka šajā laikā Komisija neveic nekādus speciālus pasākumus.
(2)
Rūpīgo pārbaužu posms tiek piemērots attiecībā uz izvešanas atļaujām, kurām eksporta kompensācijas summa ir vienāda ar nulli, kā arī uz tām atļaujām, kuru eksporta kompensācijas summa ir lielāka par nulli. Ņemot vērā Kopienas graudaugu un rīsu tirgus apgādes situāciju 2004./2005. tirdzniecības gadā, jāpalielina graudaugu un rīsu eksporta plūsma, īpaši tam eksportam, kurš notiek pasaules tirgus cenu līmenī.
(3)
Šajos apstākļos ir uz laiku jāaptur trīs dienu rūpīgo pārbaužu posma piemērošana attiecībā uz to graudaugu, rīsu un dažu labības produktu izvešanas atļauju izsniegšanu, kuru eksporta kompensācijas summa, ieskaitot iespējamās korekcijas, ir vienāda ar nulli.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 1342/2003 8. panta 1. punkta pirmās daļas, izvešanas atļaujas šajā pantā minētiem produktiem izsniedz pieteikuma iesniegšanas dienā, ja to eksporta kompensācijas summa ir vienāda ar nulli.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 20. oktobrī

Labels: 3
17